**Tokion Suomi-koulun talousarvio lukuvuodelle 2011-2012**

**Tulot**

**Lukukausimaksut ¥ 432 000**

**Opetushallituksen toiminta-avustus ¥ 340 000**

**Muut avustukset ja tulot ¥ 50 000**

**Tulot yhteensä ¥ 822 000**

**Menot**

**Opettajien ja rahastonhoitajan palkkiot ¥ 454 000**

**Tilavuokrat ¥ 100 000**

**Oppimateriaalit ¥ 80 000**

**KOULUPAKKI-oppimateriaalihankeen kulut ¥ 126 000**

**Muut menot ¥ 62 000**

**Menot yhteensä ¥ 822 000**

**Tokion Suomi-koulun talousarvio lukuvuodelle 2011-2012: taustatiedot**

**Tulot**

**Lukukausimaksut ¥ 432 000**

*Lukukausimaksutuotot on laskettu nykyisten, todennnäköisesti jatkavien (22 oppilasta) sekä jo tiedossa olevien uusien oppilaiden (2 oppilasta) mukaan siten että syyslukukaudella on viisi (5) ja kevätlukukaudella kuusi (6) kokoontumiskertaa, joista jokainen on kestoltaan neljän (4) oppitunnin (á 45 min.) mittainen.*

**Opetushallituksen toiminta-avustus ¥ 340 000**

*Opetushallituksen toiminta-avustuksen suuruus on arvioitu käyttäen tällä hetkellä voimassaolevia perusteita toiminta-avustuksen myöntämisestä. Toiminta-avustusta myönnetään opettajien palkkioihin, tilavuokriin sekä opetusmateriaaleihin.*

**Muut avustukset ja tulot ¥ 50 000**

*Muihin avustuksiin ja tuottoihin on arvioitu summa, joka saadaan lahjoituksina esimerkiksi kummitoiminnan kautta tai projektiavustuksina Suomi-Seuralta tai yritysyhteistyön tuloksena.*

**Tulot yhteensä ¥ 822 000**

**Menot**

**Opettajien ja rahastonhoitajan palkkiot ¥ 454 000**

*Opettajien palkkioiden laskentaperusteena on käytetty nykyistä opettajamäärää (3) ja kertakorvausta (¥ 13000) sekä lukuvuoden kokoontumiskertoja (11). Rahastonhoitajan vuosittainen palkkio on 200 euroa, josta on tehty varaus talousarvioon.*

**Tilavuokrat ¥ 100 000**

*Tilavuokrien laskentaperusteena on käytetty lukuvuoden kokoontumiskertoja (11) sekä koululle tilojaan vuokraavan Arisunomorin hinnastoa. Tilavuokrissa on huomioitu myös mahdollisten toimintapäivien, opintoretken sekä lukukauden päätösjuhliin liittyvät erilliset tilavarausvaatimukset.*

**Oppimateriaalit ¥ 80 000**

*Oppimateriaalikuluissa on käytetty laskennallisena perusteena Opetushallituksen 20 euroa/oppilas/lukuvuosi –periaatetta sekä sen lisäksi tehty varaus muiden oppimateriaalien (esim. askartelu- ja käsityötarvikkeiden) hankintaan.*

**KOULUPAKKI-oppimateriaalihankeen kulut ¥ 126 000**

*Talousarviossa on varauduttu toteuttamaan Suomi-Seuran järjestöapurahahakemuksen mukainen KOULUPAKKI-oppimateriaalihanke, jonka kulut toteutuvat kokonaisuudessaan lukuvuoden 2011-2012 aikana. Päätös järjestöapurahan myöntämisestä saadaan kevätlukukauden 2011 aikana.*

**Muut menot ¥ 62 000**

*Muut menot sisältävät www-sivujen ylläpitokulut sekä muut tiedotuskulut sekä muut mahdolliset erityiskulut.*

**Menot yhteensä ¥ 822 000**